ประกาศกระทรวงการคลังประกาศกระทรวงการคลังเรื่อง คำสั่งรัฐมนตรีให้ไว้แก่บุคคลรับอนุญาต[๑] อาศัยอำนาจตามความในข้อ๓ แห่งกฎกระทรวง ฉบับที่ ๑๓ (พ.ศ. ๒๔๙๗)ออกตามความในพระราชบัญญัติควบคุมการแลกเปลี่ยนเงิน พุทธศักราช ๒๔๘๕รัฐมนตรีว่าการกระทรวงการคลังออกข้อกำหนดเป็นคำสั่งซึ่งผู้ขอรับอนุญาตเป็นบุคคลรับอนุญาตและผู้ที่ได้รับอนุญาตเป็นบุคคลรับอนุญาตจะต้องปฏิบัติดังต่อไปนี้ข้อ ๑ให้ยกเลิกประกาศกระทรวงการคลัง เรื่อง คำสั่งรัฐมนตรีให้ไว้แก่บุคคลรับอนุญาต ลงวันที่๒๐ พฤศจิกายน พ.ศ. ๒๕๔๓ข้อ๒ ในประกาศนี้เจ้าพนักงาน หมายความว่า เจ้าพนักงานซึ่งได้รับการแต่งตั้งเพื่อปฏิบัติการตามพระราชบัญญัติควบคุมการแลกเปลี่ยนเงินพุทธศักราช ๒๔๘๕ธนบัตรต่างประเทศ ให้หมายความรวมถึงธนาคารบัตรต่างประเทศและเหรียญกษาปณ์ต่างประเทศด้วยรัฐมนตรี หมายความว่า รัฐมนตรีว่าการกระทรวงการคลังข้อ๓ ให้บุคคลรับอนุญาตประกอบธุรกิจเกี่ยวกับปัจจัยชำระเงินต่างประเทศได้เฉพาะธุรกิจดังต่อไปนี้(๑) ซื้อธนบัตรต่างประเทศ หรือเช็คสำหรับเดินทางที่พึงจ่ายเป็นเงินตราต่างประเทศ(๒)ขายธนบัตรต่างประเทศแก่ผู้จะเดินทางออกไปนอกประเทศตามหลักเกณฑ์และวิธีการที่เจ้าพนักงานประกาศกำหนดข้อ ๔[๒] ผู้ที่จะขอรับอนุญาตประกอบธุรกิจเป็นบุคคลรับอนุญาตต้องมีคุณสมบัติตามหลักเกณฑ์ที่เจ้าพนักงานประกาศกำหนดโดยให้ยื่นคำร้องขอต่อรัฐมนตรีผ่านธนาคารแห่งประเทศไทยตามหลักเกณฑ์และวิธีการที่เจ้าพนักงานประกาศกำหนดทั้งนี้ รัฐมนตรีและธนาคารแห่งประเทศไทยจะพิจารณาให้แล้วเสร็จภายใน ๖๐วันทำการนับจากวันสิ้นงวดที่ยื่นคำร้องขอตามที่เจ้าพนักงานประกาศกำหนดในกรณีที่ใบอนุญาตสูญหายหรือถูกทำลายในสาระสำคัญให้บุคคลรับอนุญาต ยื่นคำร้องขอรับใบแทนใบอนุญาตจากรัฐมนตรีภายใน ๓๐วันนับแต่วันที่รับทราบการสูญหาย หรือถูกทำลาย โดยให้ยื่นคำร้องขอผ่านธนาคารแห่งประเทศไทยทั้งนี้รัฐมนตรีและธนาคารแห่งประเทศไทยจะพิจารณาให้แล้วเสร็จภายใน ๔๕วันทำการนับแต่วันที่ธนาคารแห่งประเทศไทยได้รับคำร้องขอข้อ๕ผู้ที่ได้รับอนุญาตให้ประกอบธุรกิจเป็นบุคคลรับอนุญาตต้องถือปฏิบัติตามหลักเกณฑ์และเงื่อนไขที่เจ้าพนักงานประกาศกำหนดข้อ๖[๓] ใบอนุญาตที่รัฐมนตรีให้ไว้แก่บุคคลรับอนุญาตให้ใช้ได้สำหรับสถานที่ประกอบธุรกิจของบุคคลรับอนุญาตตามที่ได้ยื่นขอรับอนุญาตไว้เท่านั้นเว้นแต่จะได้รับอนุญาตจากเจ้าพนักงานในกรณีที่บุคคลรับอนุญาตประสงค์จะย้ายสถานที่ประกอบธุรกิจให้บุคคลรับอนุญาตยื่นหนังสือชี้แจงเหตุผลที่ขอย้ายเพื่อขออนุญาตต่อเจ้าพนักงานพร้อมทั้งเอกสารหลักฐานที่เกี่ยวข้องข้อ๗ เมื่อบุคคลรับอนุญาตเลิกกิจการให้เจ้าของ ผู้จัดการหรือผู้ชำระบัญชีแจ้งต่อเจ้าพนักงานเป็นหนังสือภายในสิบห้าวันนับแต่วันเลิกกิจการพร้อมทั้งส่งคืนใบอนุญาตต่อเจ้าพนักงานด้วยข้อ๘ใบอนุญาตที่ออกให้นั้นมีอายุหนึ่งปีเมื่อครบกำหนดอายุหนึ่งปีแล้วให้ใบอนุญาตมีอายุต่อไปเป็นคราว ๆ คราวละหนึ่งปีเว้นแต่รัฐมนตรีจะแจ้งเป็นหนังสือไม่ต่ออายุก่อนวันครบกำหนดอายุคราวใดคราวหนึ่งไม่น้อยกว่าสามสิบวันข้อ๙บุคคลรับอนุญาตที่ได้รับอนุญาตอยู่ก่อนประกาศฉบับนี้ใช้บังคับเมื่อใบอนุญาตหมดอายุลงหากมีความประสงค์จะประกอบธุรกิจเป็นบุคคลรับอนุญาตต่อไปให้ยื่นคำขอประกอบธุรกิจเป็นบุคคลรับอนุญาตตามหลักเกณฑ์เช่นเดียวกันกับผู้ขอรายใหม่ข้อ๑๐ ประกาศฉบับนี้ให้ใช้บังคับตั้งแต่วันที่๑๑ สิงหาคม พ.ศ. ๒๕๔๗ เป็นต้นไปประกาศ ณ วันที่ ๓๐กรกฎาคม พ.ศ. ๒๕๔๗สมคิด จาตุศรีพิทักษ์รัฐมนตรีว่าการกระทรวงการคลังประกาศกระทรวงการคลังเรื่อง คำสั่งรัฐมนตรีให้ไว้แก่บุคคลรับอนุญาต (ฉบับที่ ๒)[๔]ข้อ ๒ประกาศฉบับนี้ให้ใช้บังคับตั้งแต่วันที่ ๗ เมษายน พ.ศ. ๒๕๕๒ เป็นต้นไปประกาศกระทรวงการคลังเรื่อง คำสั่งรัฐมนตรีให้ไว้แก่บุคคลรับอนุญาต (ฉบับที่ ๓)[๕]ข้อ ๒ ประกาศนี้ให้ใช้บังคับตั้งแต่วันที่ ๒๒กรกฎาคม พ.ศ. ๒๕๕๘ เป็นต้นไปปริญสินีย์/ผู้จัดทำ๗ สิงหาคม ๒๕๕๘นุสรา/ตรวจ๑ กันยายน ๒๕๕๘[๑] ราชกิจจานุเบกษา เล่ม ๑๒๑/ตอนพิเศษ๘๙ ง/หน้า ๑/๙ สิงหาคม ๒๕๔๗[๒] ข้อ ๔แก้ไขเพิ่มเติมโดยประกาศกระทรวงการคลังเรื่อง คำสั่งรัฐมนตรีให้ไว้แก่บุคคลรับอนุญาต(ฉบับที่ ๓)[๓] ข้อ ๖แก้ไขเพิ่มเติมโดยประกาศกระทรวงการคลัง เรื่องคำสั่งรัฐมนตรีให้ไว้แก่บุคคลรับอนุญาต (ฉบับที่ ๒)[๔] ราชกิจจานุเบกษา เล่ม ๑๒๖/ตอนพิเศษ๗๑ ง/หน้า ๑๐/๑๙ พฤษภาคม ๒๕๕๒[๕] ราชกิจจานุเบกษา เล่ม ๑๓๒/ตอนพิเศษ๑๗๕ ง/หน้า ๔/๒๘ กรกฎาคม ๒๕๕๘